cyanic-selkie/wikianc huggingface dataset:
ভারত ও গণবিধ্বংসী অস্ত্র
বিমান চালিত পরমাণু অস্ত্র
চারটি স্কোয়াড্রেন যুক্ত তিনটি বিমান ঘাঁটি মিরাজ ২০০০এইচ (প্রায় ১৬টি বিমান এবং ১৬ টি বোমা সম্পন্ন, প্রথম ও সপ্তম স্কোয়াড্রেন মহারাজপুর এয়ার ফোর্স স্টেশন) এবং জাগুয়ার আই.এস / আই.বি (প্রায় ৩২টি বিমান এবং ৩২টি বোমা , একটি করে স্কোয়াড্রেন আম্বালা এয়ার ফোর্স স্টেশন এবং গোরখপুর এয়ার ফোর্স স্টেশন থেকে ) , এই বিমানগুলি মনে করা হয় পাকিস্তান ও চীনে আক্রমনের জন্যে নির্ধারিত।
সমুদ্র ভিত্তিক ব্যালিস্টিক মিসাইল
ভারতীয় নৌবাহিনী পারমাণবিক অস্ত্রের জন্য দুটি সমুদ্র ভিত্তিক পরিবহন ব্যবস্থা তৈরী করেছে, যা পারমাণবিক ত্রিভুজের ভারতীয় উচ্চাকাঙ্ক্ষা পূরণ করেছে, এটি ২০১৫ সালে স্থাপন করা হয়েছে। থাম্ব|আইএনএস অরিহান্ট এসএসবিএন এর ধারণাগত অঙ্কন । প্রথমটি হল প্রায় ৬০০০ টন (পারমাণবিক শক্তি চালিত) ব্যালিস্টিক ক্ষেপণাস্ত্র যুক্ত আরিহান্ত শ্রেণীর সাবমেরিন। প্রথম যান হিসাবে আইএনএস অরিহান্ত চালু করা হয়েছে, সচল ঘোষণার আগে এর উপর প্রথমে পরীক্ষা চালানো হবে, এটিই হলো  ভারত নির্মিত প্রথম পারমাণবিক শক্তি  চালিত সাবমেরিন। সি.আই.এ এর এক রিপোর্ট অনুযায়ী রাশিয়া ভারতকে এটি তৈরী করতে প্রযুক্তিগত ভাবে সাহায্য করেছিল।  এই সাবমেরিনটি ১২টি পারমাণবিক অস্ত্র যুক্ত সাগরিকা (কে - ১৫) ক্ষেপণাস্ত্র দ্বারা সজ্জিত হবে।  সাগরিকা হলো সাবমেরিন থেকে উৎক্ষেপণ যোগ্য ৭০০কিমি পরিব্যাপ্তি যুক্ত  ব্যালিস্টিক মিসাইল , যা ৮.৫ মিটার দীর্ঘ , ৭ টন ওজন বিশিষ্ট এবং ৫০০ কেজি পর্যন্ত পেলোড বহন করতে পারে। সাগরিকা কে ইতিমধ্যে জলের নিচের ছোট  জাহাজ থেকে ক্ষেপণ  পরীক্ষা করা হয়েছে , কিন্তু এবার ডি.আর.ডি.ও সাবমেরিন থেকে এই ক্ষেপণাস্ত্রের সম্পুর্ন্ন পরীক্ষা করতে চাই , এবং একাজে রাশিয়ার নৌসেনা তাদের সাহায্যে করতে পারে। এছাড়া তারা অগ্নি-III এর ভিন্ন সংস্করণ , অগ্নি-III এস.এল -এর উপরেও কাজ করছে যা সাবমেরিন থেকে উৎক্ষেপণযোগ্য। ভারতের প্রতিরক্ষা সূত্র থেকে খবর অনুযায়ী এটির প্রায় ৩৫০০কিমি পরিব্যাপ্তি হবে। এই ক্ষেপণাস্ত্রটি কম শক্তি যুক্ত সাগরিকা ক্ষেপণাস্ত্রের পরিপূরক হিসাবে কাজ করবে। যদিও আরিহান্ত শ্রেণীর সাবমেরিনগুলি সর্বোচ্চ ৪টি  অগ্নি-III এস.এল বহন করতে পারবে।
দ্বিতীয়টি একটি জাহাজ-চালিত সিস্টেম যা কম পরিসর যুক্ত জাহাজে থেকে উৎক্ষেপণযোগ্য ধনুশ ব্যালিস্টিক ক্ষেপণাস্ত্র  ( পৃথ্বী ক্ষেপণাস্ত্রের একটি রূপ) এর জন্য তৈরী । এর প্রায় ৩০০কিমি পরিসীমা আছে।  ২০০২ সালে ক্ষেপণাস্ত্রটি  আইএনএস সুভদ্রা ( সুকন্যা শ্রেণীর নজরদারি যান ) থেকে পরীক্ষা হিসাবে ছাড়া হয়েছিল। পরীক্ষার জন্য আইএনএস সুভদ্রার কিছু পরিবর্তন করা হয়েছিল এবং ক্ষেপণাস্ত্ৰটি হেলিকপ্টারের জন্য বিশেষ পাটাতন থেকে ছাড়া হয় । ফলাফল আংশিকভাবে সফল বিবেচিত হয়। ২০০৪ সালে, আবার আইএনএস সুভদ্রা  থেকে ক্ষেপণাস্ত্রটির পরীক্ষা করা হয় এবং এইবার  ফলাফল সফল হয় বলে জানানো  করা হয়েছে। ডিসেম্বর ২০০৫ সালে মিসাইলটি আবার পরীক্ষা করা হয়েছিল, কিন্তু এবার ধ্বংসকারী আইএনএস রাজপুত থেকে  । পরীক্ষাটি সফলভাবে ভূমি ভিত্তিক লক্ষ্যকে  আঘাত করে।
থার্মোনিউক্লিয়ার অস্ত্র
ভারত তাদের প্রথম সফল পারমাণবিক অস্ত্র পরীক্ষা করেছিল ১৮ মে ১৯৭৪ সালে। এবং ১১ মে ১৯৯৮, ভারত ঘোষণা করে যে তারা তার অপারেশন শক্তি পরীক্ষায় একটি থার্মোনিউক্লিয়ার অস্ত্রের বিস্ফোরণ ঘটিয়েছে [ "শক্তি-১", বিশেষ করে হিন্দিতে(সংস্কৃত) 'শক্তি' শব্দের অর্থ "বিশাল ক্ষমতার অধিকারী"]। সমর মুবারকমান্দ, একজন পাকিস্তানি পারমাণবিক পদার্থবিজ্ঞানী, জোর দিয়ে বলেছিলেন যে যদি শক্তি-১ একটি থার্মোনিউক্লিয়ার পরীক্ষা হয় তবে ডিভাইসটি আগুন ফলাতে ব্যর্থ হয়েছিল। তবে, লস আলামোস ন্যাশনাল ল্যাবরেটরির প্রাক্তন ডিরেক্টর ''হ্যারল্ড এম. অ্যাগনিউ'' বলেছেন যে থার্মোনিউক্লিয়ার বোমার বিস্ফোরণ সম্পর্কে ভারতের দাবী অনেক বিশ্বাসযোগ্য। ভারত জানিয়েছিল তাদের থার্মোনিউক্লিয়ার ডিভাইসটি ৪৫ kT (১৯০ TJ) নিয়ন্ত্রিত ফলনে পরীক্ষা করা হয়েছিল কারণ সেই গ্রামের বাড়িগুলি যাতে উল্লেখযোগ্য ক্ষতি না হয় তা নিশ্চিত করার জন্য খেতোলাই গ্রামে'র কাছাকাছি প্রায় ৫ কিলোমিটার (৩.১ মাইল) দূরে মাটির নীচে এই থার্মোনিউক্লিয়ার বিস্ফোরনটি ঘটানো হয়েছিল। আরেকটি উদ্ধৃত কারণ হল যে ৪৫ কিলোটনের বেশি ফলন থেকে মুক্তি পাওয়া তেজস্ক্রিয়তা সম্পূর্ণরূপে অন্তর্ভুক্ত নাও হতে পারে। পোখরান-২ পরীক্ষার পর, ভারতের পরমাণু শক্তি কমিশনের প্রাক্তন চেয়ারম্যান রাজাগোপাল চিদাম্বরম বলেছিলেন যে ভারতের কাছে ইচ্ছামতো যে কোনও ক্যাটাগরির বা ফলনের থার্মোনিউক্লিয়ার বোমা তৈরি করার সক্ষমতা রয়েছে।
ভারতের হাইড্রোজেন বোমা পরীক্ষার ফল ভারতীয় বিজ্ঞানী এবং আন্তর্জাতিক বিশেষজ্ঞদের মধ্যে অত্যন্ত বিতর্ক রয়ে গেছে। রাজনীতিকরণের প্রশ্ন এবং ভারতীয় বিজ্ঞানীদের মধ্যে বিরোধ বিষয়টিকে আরও জটিল করে তোলে।
আগস্ট ২০০৯-এ একটি সাক্ষাৎকারে, ১৯৯৮ সালের পরীক্ষার সাইট প্রস্তুতির পরিচালক, ''কে. সানথানাম'' দাবি করেছিলেন যে থার্মোনিউক্লিয়ার বিস্ফোরণের ফলন প্রত্যাশার চেয়ে কম ছিল এবং তাই ভারতকে CTBT স্বাক্ষর করার জন্য তাড়াহুড়া করা উচিত নয়। পরীক্ষার সাথে জড়িত অন্যান্য ভারতীয় বিজ্ঞানীরা কে. সানথানামের দাবির বিরোধিতা করেছেন, যুক্তি দিয়েছেন যে সানথানামের দাবিগুলি অবৈজ্ঞানিক। "ব্রিটিশ সিসমোলজিস্ট" রজার ক্লার্ক যুক্তি দিয়েছিলেন যে ৬০ কিলোটন TNT (২৫০ TJ) পর্যন্ত সম্মিলিত ফলনের যা ফলাফল তা ভারতীয় ঘোষিত মোট ৫৬ কিলোটন TNT (২৩০ TJ) এর সাথে একদম সামঞ্জস্যপূর্ণ। মার্কিন সিসমোলজিস্ট জ্যাক এভারনডেন যুক্তি দিয়েছেন যে ফলনের সঠিক অনুমানের জন্য, একজনকে পরীক্ষার স্থানগুলির মধ্যে ভূতাত্ত্বিক পার্থক্যের জন্য সঠিকভাবে হিসাব করা উচিত।
তবে ভারত আনুষ্ঠানিকভাবে এটা নিশ্চিত করেছে যে তারা শক্তি-১ থার্মোনিউক্লিয়ার পরীক্ষার ভিত্তিতে প্রায় ২০০ kT(৮৪০ TJ) বা এরো বেশি পর্যন্ত বিভিন্ন ক্যাটাগরি বা ফলনের থার্মোনিউক্লিয়ার অস্ত্র তৈরি করতে সক্ষম। বিভিন্ন সূত্রে এবং বিশেষজ্ঞদের মতে এটা ধারণা করা হয়েছে যে ভারত ভবিষ্যতে এর থেকেও বিশালাকার কোন থার্মোনিউক্লিয়ার অস্ত্রের পরীক্ষণ করতে যাচ্ছে।
আন্তর্জাতিক প্রতিক্রিয়া
ভারত এন.পি.টি বা ব্যাপক পারমাণবিক পরীক্ষা নিষিদ্ধকরণ চুক্তি তে স্বাক্ষরকারী নয় কিন্তু ১৯৬৩ সালের অক্টোবরে আংশিক পারমাণবিক পরীক্ষা নিষিদ্ধকরণ চুক্তিতে রাজি হয়েছে। ভারত আন্তর্জাতিক পরমাণু শক্তি সংস্থার সদস্য, এবং তাদের ১৭টির মধ্যে চারটি পারমাণবিক চুল্লি আই.এ.ই.এ -এর সুরক্ষাধীন।১৯৯৭ -এ জাতিসংঘ সাধারণ পরিষদ এর এন.পি.টি  এর বিরুদ্ধে ভোটদান করে ভারত এটিতে সম্মতি দানের প্রতি অনীহা প্রকাশ করে স্বাক্ষরকারী নয় এমন দেশকে যত তাড়াতাড়ি সম্ভব চুক্তিতে রাজি হতে বলা হয়।  এছাড়াও ভারত জাতিসংঘ সাধারণ পরিষদ এ ব্যাপক পারমাণবিক পরীক্ষা নিষিদ্ধকরণ চুক্তি  এর বিপক্ষে ভোটদান করে (যা ১৯৯৬ সালের ১০ সেপ্টেম্বর গৃহীত হয়) । এই চুক্তিতে সময়-আবদ্ধ কাঠামোর মধ্যে সার্বজনীন পারমাণবিক নিরস্ত্রীকরণ এর শর্তের উল্লেখ না থাকায় ভারত আপত্তি জানায়। ভারত পরীক্ষাগারে পারমাণবিক সিমুলেশনেরও বন্ধের দাবি জানায় এবং তারা ব্যাপক পারমাণবিক পরীক্ষা নিষিদ্ধকরণ চুক্তি -এর আর্টিকেল XIV এরও প্রতিবাদ জানায় যাতে ভারতের ফোর্সে প্রবেশের জন্য অনুমতিদান প্রয়োজনীয় ছিল যা একটি সার্বভৌম দেশের চুক্তিতে মত দান করা বা না করার অধিকারের বিরুদ্ধে  ছিল। ১৯৯৭ এর ফেব্রুয়ারির প্রথমদিকে , ভারতের বিদেশ মন্ত্রী আই.কে গুজরাল চুক্তির বিপক্ষে ভারতের অবস্থানের পুনরাবৃত্তি করেন, তিলি বলেন, পারমাণবিক অস্ত্র ধ্বংসের ব্যাপার ভারত সুনজরে দেখে কিন্তু এই চুক্তি সর্বাঙ্গীণ না হয়ে শুধুমাত্র বিশেষ কিছু ধরনের পরীক্ষাতেই নিষেধাজ্ঞা জারি করে।
২০০৮ সালের আগস্টে আন্তর্জাতিক পারমাণবিক শক্তি সংস্থা (আইএইএ) ভারতের সঙ্গে নিরাপত্তা রক্ষার চুক্তি করে, যার ফলে তারা ধীরে ধীরে ভারতের অসামরিক পরমাণু চুল্লির প্রবেশাধিকার পাবে। ২০০৮ সালের সেপ্টেম্বরে, পারমাণবিক সরবরাহকারী গোষ্ঠী ভারতকে অসামরিক পারমাণবিক প্রযুক্তি এবং অন্যান্য দেশ থেকে জ্বালানী আমদানি করার অনুমতি প্রদান করে। এটি বাস্তবায়নের ফলে ভারত পারমাণবিক অস্ত্র যুক্ত একমাত্র  দেশে পরিণত হয় যারা এন.পি.টি এর অন্তর্ভুক্ত নয় কিন্তু  বিশ্বব্যাপী পারমাণবিক বাণিজ্য চালানোর অনুমতি আছে ।
২০২১–২২ শ্রীলঙ্কা ক্রিকেট দলের অস্ট্রেলিয়া সফর
শ্রীলঙ্কা পুরুষ ক্রিকেট দল ২০২২ সালের ফেব্রুয়ারি মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য অস্ট্রেলিয়া সফর করে। ২০২১ সালের মে মাসে ক্রিকেট অস্ট্রেলিয়া সফরের সূচি নিশ্চিত করে।  ২০২২ সালের জানুয়ারি মাসে কোভিড-১৯ সংক্রান্ত ঝুঁকি কমানোর উদ্দেশ্যে ক্রিকেট অস্ট্রেলিয়া সূচিতে পরিবর্তন আনে।
সিরিজে অস্ট্রেলিয়া ৪–১ ব্যবধানে জয়ী হয়।
দলীয় সদস্য
২০২২ সালের ৮ ফেব্রুয়ারি শ্রীলঙ্কার কুশল মেন্ডিসের দেহে কোভিড-১৯ শনাক্ত হয়, যার ফলে সিরিজের প্রথম দুই ম্যাচে তিনি খেলতে অসমর্থ বলে গণ্য হন।
স্যান্ডি বেল
আলেকজান্ডার জন বেল (Sandy Bell; জন্ম: ১৫ এপ্রিল, ১৯০৬ - মৃত্যু: ১ আগস্ট, ১৯৮৫) কেপ প্রদেশের পূর্ব লন্ডনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। ১৯২৯ থেকে ১৯৩৫ সময়কালে দক্ষিণ আফ্রিকা ক্রিকেট দলের পক্ষে ১৬ টেস্টে অংশগ্রহণ করেছেন স্যান্ডি বেল।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলে প্রতিনিধিত্ব করেছেন। দলে তিনি মূলতঃ ডানহাতি ফাস্ট মিডিয়াম বোলাররূপে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন তিনি।
প্রারম্ভিক জীবন
১৯২৫-২৬ মৌসুমে ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অভিষেক ঘটে তার। কিন্তু দলে তিনি কোন প্রভাব ফেলতে পারেননি। ১৯২৮-২৯ মৌসুমে পুনরায় দলে ফিরে আসেন। দলে প্রত্যাবর্তন করেই অরেঞ্জ ফ্রি স্টেটের পাঁচ উইকেট দখল করেন ৫৩ রানের বিনিময়ে। দ্বিতীয় ইনিংসেও তিনি আরও তিন উইকেট লাভ করেন। পরবর্তীতে আরও দুই খেলায় ভালো ক্রীড়ানৈপুণ্য প্রদর্শন করায় ১৯২৯ সালে ইংল্যান্ড সফরের জন্য মনোনীত হন।
ইংল্যান্ড সফর
দলের সর্বকনিষ্ঠ সদস্যরূপে ১৯২৯ সালে ইংল্যান্ড সফরে যান। শুরুর দিকে অল্প কয়েকটি খেলায় অংশ নেন। কিন্তু মে মাসের শেষদিকে ব্রিস্টলে অনুষ্ঠিত খেলায় গ্লুচেস্টারশায়ারের বিপক্ষে ৬৮ রান দিয়ে ছয় উইকেট পান। ফলশ্রুতিতে প্রথম টেস্টকে সামনে রেখে প্রথম একাদশে সীমিত সুযোগ দেয়া হয়। কিন্তু টেস্টে তাকে নেয়া হয়নি। দ্বিতীয় টেস্ট শুরুর পূর্বে নেভিল কুইন ও সিরিল ভিনসেন্ট আহত হলে লর্ডস টেস্টে খেলার জন্য তাকে প্রথম একাদশে অন্তর্ভুক্ত করা হয়। তিনি এ সুযোগের সদ্ব্যবহার করেন। ইংল্যান্ড তাদের প্রথম ইনিংসে ডেনিস মরকেলের তাণ্ডবে শুরুতেই তিন উইকেট হারায়। চতুর্থ উইকেটও একই বোলার লাভ করেন। স্যান্ডি বেল পরবর্তী ছয় উইকেট ৯৯ রান খরচায় দখল করেন। উইজডেনের মতে, বেল দূর্দান্ত নিশানা বরাবর বোলিং করে এ সফলতা পেয়েছেন। এ বোলিং পরিসংখ্যানটি পরবর্তীতে তার খেলোয়াড়ী জীবনের সেরা হিসেবেই রয়ে যায়। তবে, দ্বিতীয় ইনিংসে এর ব্যতিক্রম লক্ষ্য করা যায় ও তিনি কোন উইকেটই পাননি।
তার এ ক্রীড়াশৈলী, দলের আঘাতজনিত সমস্যা মোকাবেলার প্রেক্ষিতে হেডিংলিতে অনুষ্ঠিত তৃতীয় টেস্টে দলের সদস্যরূপে অংশগ্রহণ করেন স্যান্ডি বেল। খেলায় তিনি বল হাতে তেমন সফলতা পাননি। তবে, ব্যাট হাতে অভূতপূর্ব সফলকাম হন। দক্ষিণ আফ্রিকার দ্বিতীয় ইনিংসে ১১ নম্বরে মাঠে নামেন। দলীয় সংগ্রহ ১৭২/৯ থাকা অবস্থায় মাত্র ৮০ রানে এগিয়ে যায় দল। টাপি ওয়েন-স্মিথের সাথে জুটি গড়ে ৬৫ মিনিটে ১০৩ রান যুক্ত করেন তারা। স্যান্ডি বেলের অপরাজিত ২৬ রানের বিপরীতে স্মিথের সংগ্রহ ছিল ১২৯। বেল তার সর্বোচ্চ টেস্ট ইনিংসটি খেলেছিলেন।
১০ম উইকেটে তারা দক্ষিণ আফ্রিকার পক্ষে সর্বোচ্চ উইকেটের জুটি গড়েন। পরবর্তীকালে ২০১০-১১ মৌসুমে এবি ডি ভিলিয়ার্স ও মরনে মরকেল জুটি এ রেকর্ডটি ভেঙ্গে ফেলেন। সিরিজের চতুর্থ টেস্টে বেল দলের সদস্য থাকেন। তবে বল কিংবা ব্যাট হাতে কোনটিতেই সফলতা দেখাতে পারেননি। বিরাট ব্যবধানে পরাজিত হলে ইংল্যান্ড রাবার জয় করে। চূড়ান্ত টেস্টে দলের প্রথম একাদশে ছিলেন না তিনি। এ সফরে সবগুলো প্রথম-শ্রেণীর খেলায় অংশ নিয়ে ২৭.৮৩ গড়ে ৬১ উইকেট পান তিনি।
অস্ট্রেলিয়া ও নিউজিল্যান্ড সফর
১৯৩০-৩১ মৌসুমের পর বেলের প্রথম-শ্রেণীর ক্রিকেট দক্ষিণ আফ্রিকার দুইটি টেস্ট সফরের মধ্যে সীমাবদ্ধ ছিল। ১৯৩১-৩২ মৌসুমে অস্ট্রেলিয়া ও নিউজিল্যান্ড সফরে যান। অন্যটি ১৯৩৫ সালে ইংল্যান্ড সফর ছিল। ১৯৩৮-৩৯ মৌসুমে রোডেশিয়ার পক্ষে একটিমাত্র খেলায় অংশ নিয়েছিলেন তিনি।
অবশেষে অস্ট্রেলিয়া ও নিউজিল্যান্ড সফরে দলের নিয়মিত টেস্ট খেলোয়াড় হতে পেরেছিলেন। ঐ সফরে সাত টেস্টের সবকটিতেই তার অংশগ্রহণ ছিল। প্রথম টেস্টটি মারাত্মকভাবে বিরূপ আবহাওয়ার কবলে নিপতিত হয়। অস্ট্রেলিয়া ৪৫০ রান তোলার পর দুই দিন বৃষ্টির জন্য খেলা আয়োজন করা সম্ভব হয়নি। অস্ট্রেলিয়ার ইনিংসের অন্যতম দিক ছিল ডোনাল্ড ব্র্যাডম্যানের ২২৬ রান। তাস্বত্ত্বেও দক্ষিণ আফ্রিকা দল ইনিংস ব্যবধানে পরাজিত হয়েছিল। একমাত্র ইনিংসটিতে দক্ষিণ আফ্রিকানদের পক্ষে সর্বাপেক্ষা সেরা বোলার ছিলেন তিনি। ১২৩ রান দিয়ে ৪ উইকেট দখল করেন স্যান্ডি বেল। উইজডেন মন্তব্য করে যে, দীর্ঘ ইনিংসটিতে বেল একাধারে বোলিং করে গেছেন। ফলাফলের দিক দিয়ে দ্বিতীয় ইনিংসটিও একই অবস্থায় পড়ে। এবার আবহাওয়া কোন প্রভাব ফেলেনি। তিনদিনেই দক্ষিণ আফ্রিকানরা ইনিংস ব্যবধানে হেরে যায়। এবারও বেল একমাত্র ইনিংসটিতে সেরা বোলার ছিলেন। ১৪০ রান দিয়ে তিনি ৫ উইকেট পান। সিরিজের তৃতীয় টেস্টে কম রান দেন ও প্রথম ইনিংসটিতে ব্যাপক প্রভাব বিস্তার করেন। বেল ও কুইন স্বাগতিক দলকে ১৯৮ রানে গুটিয়ে দেন। তন্মধ্যে, বেল ৫/৬৯ ও কুইন ৪/৪২ লাভ করেন। তবে, দ্বিতীয় ইনিংসে তিনি কেবলমাত্র এক উইকেট পান। অস্ট্রেলীয়রা ৫৫৪ রান তুলে খুব সহজেই খেলায় তাদের প্রাধান্য বিস্তার করে জয় তুলে নেয়।
চতুর্থ খেলায় অস্ট্রেলিয়া দুইজন খেলোয়াড়ের সহায়তায় প্রাধান্য বিস্তার করে। প্রথম ইনিংসে ব্র্যাডম্যান অপরাজিত ২৯৯ রান তুলেন। ঐ টেস্টে ক্ল্যারি গ্রিমেট ১৪ উইকেট লাভ করেন। আবারও বেল দক্ষিণ আফ্রিকানদের মধ্যে সর্বাপেক্ষা সফলতম বোলার হন। তৃতীয় খেলায় ইনিংসে উপর্যুপরি পাঁচ উইকেট পান। তিনি ৫/১৪২ পান। তবে আবারও তিনি ব্র্যাডম্যানকে আউট করতে ব্যর্থ হন। এ সিরিজে তিনি তাকে আউট করতে পারেননি। পঞ্চম ও চূড়ান্ত টেস্টেও অস্ট্রেলীয়রা একই বিজয় পেলেও প্রেক্ষাপট অন্য টেস্টগুলোর তুলনায় ভিন্ন ছিল। দক্ষিণ আফ্রিকানরা মাত্র ৩৬ ও ৪৫ রানে গুটিয়ে যায়। ১৫৩ রানের বিপরীতে ইনিংস ব্যবধানে পরাজিত হয়। বেল ৩/৫২ পান। তন্মধ্যে অস্ট্রেলীয় অধিনায়ক বিল উডফুলকে প্রথম বলেই শূন্য রানে প্যাভিলিয়নে ফেরৎ পাঠান। খেলার দুই ইনিংস প্রথম দিনেই শেষ হবার পর তিনি নাইটওয়াচম্যান হিসেবে ছিলেন। উইকেটে দীর্ঘক্ষণ অবস্থান করেন ৪৫ মিনিট সময় নিয়ে। কেবলমাত্র সিড কার্নো বাদে দলের অন্য কোন সঙ্গী সময় দিতে পারেননি।
সিরিজে বেল দক্ষিণ আফ্রিকানদের মধ্যে সর্বাপেক্ষা সফল বোলার ছিলেন। ২৭.২৬ গড়ে ২৩ উইকেট নেন। তার কাছাকাছি ছিলেন কুইন ৩৯.৩৮ নিয়ে ১৩ উইকেট পান।
অস্ট্রেলিয়ার বিপক্ষে হোয়াইটওয়াশ হবার পর নিউজিল্যান্ড বিপক্ষে দক্ষিণ আফ্রিকানরা জয় পায়। তবে বেল ব্যক্তিগতভাবে সফল ছিলেন না। দুই খেলায় অংশ নিয়ে মাত্র তিন উইকেট দখল করেন।
অবসর প্রস্তুতি
এ খেলার পর তিনি আর মাত্র একটি প্রথম-শ্রেণীর খেলায় অংশ নিয়েছিলেন। রোডেশিয়ার সদস্যরূপে ১৯৩৮-৩৯ মৌসুমে এমসিসি দলের বিপক্ষে খেলেন। তবে, আবহাওয়ার কারণে খেলায় দুইটি উইকেট পান যার জন্য তাকে বেশ রান খরচ করতে হয়েছিল।
হৃদি হক
হৃদি হক একজন বাংলাদেশি অভিনেত্রী। অভিনয় ছাড়াও টিভি নাটক পরিচালনা করেন, টিভি নাটক লিখেন, মঞ্চে অভিনয় করেন, মঞ্চ নাটক পরিচালনা করেন।
অভিনয়
তিনি ১৯৯৫ সাল থেকে 'নাগরিক নাট্যজ্ঞান' নামক বিখ্যাত নাট্য দলের সাথে জড়িত। গোলমাথা চোখামাথা, প্রাগৈতিহাসিক সহ তিনি একাধিক মঞ্চ নাটকে অভিনয় করেছেন। নাগরিক নাট্যাঙ্গনের হয়ে তিনি প্রথম মঞ্চে নির্দেশনা দেন ‘গহর বাদশা ও বানেছা পরী’ নাটকটি। এরপর মঞ্চে নির্দেশনা দেন ‘৭১ ও একজন’ নাটকটি।
কর্ম
অভিনয়ের পাশাপাশি তিনি অনেক ধারাবাহিক নাটক তার হাতে-কলমে লিখেছেন। আমাদের আনন্দবাড়ী, দেওয়াল, ইকারাসের ডানা ইত্যাদি এর মধ্যে উল্লেখযোগ্য। '১৯২০' নাটকটি তিনি পরিচালনা করেন যেটা তাকে অনেক খ্যাতি এনে দেয়। তিনি বাংলাদেশের অভ্যন্তরে বিভিন্ন টিভিতে পরিচালনা করেছেন বিভিন্ন অনুষ্ঠান। এর মধ্যে উল্লেখযোগ্য 'নাইনটিন টুয়েন্টি' এবং 'মিডিয়া ভুবন'। অনেক নাটকে তিনি পোশাক নকশার দলে অসামান্য ভূমিকাও রেখেছেন। ২০১৮-২০১৯ অর্থ বছরে সরকারি অনুদানপ্রাপ্ত চলচ্চিত্র ১৯৭১ সেইসব দিন এর সংলাপ ও চিত্রনাট্য করেছেন হৃদি।
মঞ্চ নাটক
পাণ্ডুলিপি রচয়িতা এবং পরিচালক হিসাবে তাঁর উল্লেখযোগ্য কাজগুলি নীচে তালিকাভুক্ত করা হয়েছে -
চট্টগ্রাম-৮
চট্টগ্রাম-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৫নং আসন।
সীমানা
চট্টগ্রাম-৮ আসনটি চট্টগ্রাম জেলার চট্টগ্রাম সিটি কর্পোরেশনের ৩নং পাঁচলাইশ, ৪নং চান্দগাঁও, ৫নং মোহরা, ৬নং পূর্ব ষোলশহর ও ৭নং পশ্চিম ষোলশহর ওয়ার্ড, বোয়ালখালী পৌরসভা এবং বোয়ালখালী উপজেলার কধুরখীল ইউনিয়ন, পশ্চিম গোমদণ্ডী ইউনিয়ন, শাকপুরা ইউনিয়ন, সারোয়াতলী ইউনিয়ন, পোপাদিয়া ইউনিয়ন, চরণদ্বীপ ইউনিয়ন, আমুচিয়া ইউনিয়ন ও আহলা করলডেঙ্গা ইউনিয়ন নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মইন উদ্দীন খান বাদল বিনা প্রতিদ্বন্দ্বিতায় নির্বাচিত হন।
১৯৯০-এর দশকে নির্বাচন
১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এর ফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির আমির খসরু মাহমুদ চৌধুরী নির্বাচিত হন।
বেরিয়াম
বেরিয়াম একটি রাসায়নিক মৌল যার সংকেত Ba এবং পারমাণবিক সংখ্যা ৫৬। এটি রাসায়নিক মৌলের পর্যায় সারণীর দ্বিতীয় শ্রেণীর পঞ্চম মৌল। এটি নরম রুপালি রঙের ক্ষারীয় মৃত্তিকা ধাতু। বেরিয়াম ধাতু রাসায়নিক ভাবে খুব সক্রিয়, তাই প্রকৃতিতে মুক্ত অবস্থায় পাওয়া যায় না।
বেরিয়ামের প্রধান খনিজ হলো ব্যারাইট (বেরিয়াম সালফেট, BaSO4) এবং উইথারাইট (বেরিয়াম কার্বনেট, BaCO3)। বেরিয়াম নামটি গ্রীক শব্দ βαρὺς "ব্যারিস" থেকে এসেছে। যার অর্থ 'ভারী'। বেরিক হলো বেরিয়ামের বিশেষণ রূপ। ১৭৭৪ সালে বেরিয়ামকে একটি নতুন মৌল হিসাবে চিহ্নিত করা হয়েছিল। কিন্তু সেই সময় তড়িৎ বিশ্লেষণ পদ্ধতি জানা না থাকায় ১৮০৮ সাল পর্যন্ত এই ধাতুটিকে আলাদা করা সম্ভব হয়নি।
শিল্পক্ষেত্রে বেরিয়ামের কিছু ব্যবহার রয়েছে। ভ্যাকুয়াম টিউব এবং ক্যাথোড টিউবে বেরিয়াম যৌগের প্রলেপ ব্যবহার করা হয়। এটি ইট্রিয়াম বেরিয়াম কপার অক্সাইড, YBCO নামে উচ্চ-তাপমাত্রা সুপারকন্ডাক্টর এবং ইলেক্ট্রোসিরামিকসের একটি উপাদান। মাইক্রোস্ট্রাকচারের মধ্যে কার্বন দানার আকার কমাতে ইস্পাত এবং ঢালাই লোহাতে বেরিয়ামের যৌগ যোগ করা হয়। আতশবাজির আলোর রঙ সবুজ করার জন্য বেরিয়ামের যৌগ মেশানো। পেট্রোলিয়াম শিল্পে তেল কূপ ড্রিলিং-এ বেরিয়াম সালফেটের ব্যবহার দেখা যায়। চিকিৎসাবিদ্যায় বিশুদ্ধ বেরিয়াম সালফেটের প্রয়োগ রয়েছে। মানুষের পরিপাকযন্ত্রের এক্স-রে চিত্র তুলতে রোগীকে বেরিয়াম সালফেটের লেই খেতে হয়। যাকে আমরা 'বেরিয়াম মিল‍্স' বলে থাকি। জলে দ্রবণীয় বেরিয়াম যৌগগুলি বিষাক্ত এবং এগুলি ইঁদুর দমনে রাসায়নিক পদার্থ হিসেবে ব্যবহৃত হয়।
ভৌত ধর্ম
thumb|left|বায়ুর অক্সিজেনের উপস্থিতিতে জারিত বেরিয়াম বেরিয়াম একটি নরম, রূপালী-সাদা ধাতু। অতি বিশুদ্ধ হলে সামান্য সোনালী আভাযুক্ত হয়ে থাকে। বেরিয়াম ধাতুর রূপালী-সাদা রঙ বাতাসের অক্সিজেনের সংস্পর্শে দ্রুত অদৃশ্য হয়ে যায়। অক্সিজেনের সঙ্গে বিক্রিয়া করে অক্সাইডের পাতলা একটি গাঢ় ধূসর স্তর তৈরি করে। বেরিয়াম জলের থেকে ৩.৫১ গুণ ভারী। এর উচ্চ বৈদ্যুতিক পরিবাহিতা রয়েছে। বেরিয়াম বিশুদ্ধ করা কঠিন তাই এর অনেক বৈশিষ্ট্য সঠিকভাবে নির্ধারণ করা হয়নি।
সাধারণ তাপমাত্রা এবং চাপে, বেরিয়াম ধাতু একটি শরীর-কেন্দ্রিক ঘন কাঠামো (BCC) তৈরি করে, যার প্রতিটি বেরিয়াম-বেরিয়াম পরমাণুর দূরত্ব ৫০৩ পিকোমিটার। এই পরমাণুর দূরত্ব প্রায় ১.৮×১০−৫/ডিগ্রি সেলসিয়াস হারে গরম করার সাথে প্রসারিত হয়। এটি খুব নরম ধাতু। মোজ স্কেলে এর কাঠিন্য মাত্রা ১.২৫।  বেরিয়াম ধাতুর গলনাঙ্ক ১,০০০ ডিগ্রি কেলভিন (৭৩০ ডিগ্রি সেলসিয়াস বা ১,৩৪০ ডিগ্রি ফারেনহাইট)।  এই তাপমাত্রা হালকা ধাতু স্ট্রনশিয়াম (১,০৫০ ডিগ্রি কেলভিন বা ৭৮০ ডিগ্রি সেলসিয়াস বা ১,৪৩০ ডিগ্রি ফারেনহাইট)  এবং ভারী ধাতু রেডিয়াম (৯৭৩ ডিগ্রি কেলভিন বা ৭০০ ডিগ্রি সেলসিয়াস বা ১,২৯২ ডিগ্রি ফারেনহাইট)-এর মধ্যবর্তী।  বেরিয়াম ধাতুর স্ফুটনাঙ্ক ২,১৭০ ডিগ্রি কেলভিন (১,৯০০ ডিগ্রি সেলসিয়াস বা ৩,৪৫০ ডিগ্রি ফারেনহাইট) অর্থাৎ স্ট্রনশিয়ামের (১,৬৫৫ ডিগ্রি কেলভিন বা ১,৩৮২ ডিগ্রি সেলসিয়াস বা ২,৫১৯ ডিগ্রি ফারেনহাইট) থেকে বেশি।  বেরিয়ামের ঘনত্ব (৩.৬২ গ্রাম/সেমি৩)  অর্থাৎ স্ট্রনশিয়াম (২.৩৬ গ্রাম/সেমি৩)  এবং রেডিয়াম (≈৫ গ্রাম/সেমি৩) এর মধ্যবর্তী।
রাসায়নিক বিক্রিয়া
বেরিয়াম অ্যামোনিয়ার সাথে বিক্রিয়া করে Ba(NH3)6 এর মতো জটিল যৌগ তৈরি করে।
বেরিয়াম ধাতু সহজেই অ্যাসিড দ্বারা আক্রান্ত হয়। তবে সালফিউরিক অ্যাসিড একটি উল্লেখযোগ্য ব্যতিক্রম। কারণ বিক্রিয়ার সময় বেরিয়াম ধাতুর উপর অদ্রবণীয় বেরিয়াম সালফেটের আস্তরণ পড়ে। তাই বিক্রিয়া বন্ধ হয়ে যায়। অ্যালুমিনিয়াম, দস্তা, সীসা, টিন প্রভৃতি ধাতুর সাথে বেরিয়াম সংকর ধাতু তৈরি করতে পারে।
যৌগ
বেরিয়াম লবণ কঠিন অবস্থায় সাধারণত সাদা রঙের হয়। তবে দ্রবীভূত অবস্থায় এটি বর্ণহীন। বেরিয়ামের হ্যালাইড যৌগগুলি ছাড়া ক্যালসিয়াম এবং স্ট্রনশিয়ামের একই ধরনের যৌগের চেয়ে বেরিয়ামের যৌগগুলি ঘন হয়। আলকেমিস্টদের কাছে বেরিয়াম হাইড্রক্সাইড "ব্যারাইটা" নামে পরিচিত ছিল। তারা বেরিয়াম কার্বনেট গরম করে এটি তৈরি করেছিলেন। ক্যালসিয়াম হাইড্রক্সাইডের মতন এর জলীয় দ্রবণ খুব কমই কার্বন ডাই অক্সাইড শোষণ করে। সেই কারণে বায়ুমণ্ডলীয় কার্বন ডাই অক্সাইডের ওঠানামার উপর এটি সংবেদনশীল নয়। তাই pH মিটার ক্রমাঙ্কনে বেরিয়াম হাইড্রক্সাইড ব্যবহার করা হয়।
উদ্বায়ী বেরিয়াম যৌগগুলি সবুজ থেকে ফ্যাকাশে সবুজ রঙের শিখায় জ্বলে। এই রঙ দেখে বেরিয়াম যৌগ সনাক্ত করা যায়।৪৫৫.৪, ৪৯৩.৪, ৫৫৩.৬, এবং ৬১১.১ ন্যানোমিটার তরঙ্গ দৈর্ঘ্যের বর্ণালী রেখা সবুজ রঙ সৃষ্টি করে।
বেরিয়ামের জৈব যৌগ অর্থাৎ অর্গানোবেরিয়াম যৌগগুলি নিয়ে গবেষণা চলছে। সম্প্রতি আবিষ্কৃত অর্গানোবেরিয়াম যৌগ দুটি হলো ডাইঅ্যালকিলবেরিয়াম এবং অ্যালকাইলহ্যালোবেরিয়াম।
আইসোটোপ
থাম্ব|280পিক্সেল|বেরিয়ামের দৃশ্যমান বর্ণালী বেরিয়ামের স্থায়ী আইসোটোপের সংখ্যা সাত। পৃথিবীর ভূত্বকের মধ্যে পাওয়া বেরিয়াম হলো সাতটি আইসোটোপের মিশ্রণ। সেগুলি হলো বেরিয়াম-১৩০, ১৩২, এবং ১৩৪ থেকে ১৩৮। বেরিয়াম-১৩০ খুব ধীর গতিতে তেজস্ক্রিয় ক্ষয় হয়ে জেনন-১৩০-এ পরিণত হয়। এর প্রাচুর্য প্রাকৃতিক বেরিয়ামের শতকরা প্রায় ০.১% ভাগ। তাত্ত্বিকভাবে, বেরিয়াম-১৩২ একইভাবে দ্বিগুণ বিটা কণা ক্ষয় করে জেনন-১৩২ হতে পারে। যদিও এই ক্ষয় সনাক্ত করা হয়নি। তবে আশার কথা এই আইসোটোপগুলির তেজস্ক্রিয়তা এতটাই দুর্বল যে এর থেকে বিপদের সম্ভাবনা খুবই কম। বেরিয়ামের স্থায়ী আইসোটোপগুলির মধ্যে, বেরিয়াম-১৩৮ সমস্ত বেরিয়ামের শতকরা ৭১.৭ ভাগ। ভর সংখ্যা কমার সঙ্গে সঙ্গে অন্যান্য আইসোটোপের প্রাচুর্য কমতে থাকে।
ভর সংখ্যা ১১৪ এবং ১৫৩ এর মধ্যে বেরিয়ামের মোট ৪০টি পরিচিত আইসোটোপ রয়েছে। সবচেয়ে স্থিতিশীল কৃত্রিম রেডিওআইসোটোপ হল বেরিয়াম-১৩৩। এর অর্ধ-জীবন প্রায় ১০.৫১ বছর। অন্য পাঁচটি আইসোটোপের অর্ধ-জীবন এক দিনের চেয়ে বেশি। বেরিয়ামের ১০টি মধ্য অবস্থার আইসোটোপ রয়েছে। এগুলির মধ্যে বেরিয়াম-১৩৩এম১ আইসোটোপটি সবচেয়ে স্থিতিশীল। এর অর্ধ-জীবন প্রায় ৩৯ ঘন্টা।
ইতিহাস
মধ্যযুগের প্রথমের দিকেই আলকেমিস্টরা বেরিয়াম খনিজ সম্পর্কে জানতেন। ইতালির বোলোগনার কাছে আগ্নেয়গিরির শিলায় মসৃণ নুড়ির মতো খনিজ ব্যারাইটের পাথর পাওয়া গিয়েছিলো। তাই একে "বোলোগনা পাথর" বলা হয়। আলকেমিস্টরা এইসব মসৃণ নুড়ির পাথরের প্রতি আকৃষ্ট হয়েছিলেন তার কারণ আলোর সংস্পর্শে এইসব নুড়ি বছরের পর বছর ধরে জ্বলজ্বল করতো। ১৬০২ সালে ভি. ক্যাসিওরোলাস ব্যারাইটের সঙ্গে জৈব পদার্থ মিশিয়ে উত্তপ্ত করে এর অনুপ্রভা বৈশিষ্ট্য বর্ণনা করেছিলেন।
১৮৮০-এর দশকে ব্রিন পদ্ধতিতে বেরিয়াম পারক্সাইড থেকে বিশুদ্ধ অক্সিজেনের উৎপাদনে প্রচুর পরিমাণে বেরিয়াম পারক্সাইড ব্যবহার করা হতো। এই পদ্ধতিতে প্রথমে বেরিয়াম অক্সাইড ৫০০-৬০০ ডিগ্রি সেলসিয়াস তাপমাত্রায় বাতাসের সাথে বিক্রিয়া করে বেরিয়াম পারক্সাইড তৈরি করে। পরে এটি ৭০০ ডিগ্রি সেলসিয়াস তাপমাত্রায় ভেঙ্গে গিয়ে অক্সিজেন নির্গত হয়:
তবে ১৯০০-এর দশকের গোড়ার দিকে তরলীকৃত বাতাসের আংশিক পাতন দ্বারা বিশুদ্ধ অক্সিজেন তৈরির পদ্ধতি চালু হওয়ায় বিশুদ্ধ অক্সিজেনের উৎপাদনে বেরিয়াম পারক্সাইডের ব্যবহার কমে আসে।
১৯০৮ সালে পাচনতন্ত্রের এক্স-রে ইমেজিং এ রেডিওকনট্রাস্ট এজেন্ট হিসাবে বেরিয়াম সালফেট প্রথম প্রয়োগ করা হয়।
ভূত্বকে প্রাচুর্য ও উৎপাদন
পৃথিবীর ভূত্বকে বেরিয়ামের প্রাচুর্য শতকরা ০.০৪২৫ ভাগ এবং সমুদ্রের জলে বেরিয়ামের মাত্রা প্রতি লিটারে ১৩ মাইক্রো গ্রাম। বেরিয়ামের প্রধান বাণিজ্যিক উৎস হল ব্যারাইট খনিজ। একে হেবি স্পারও বলা হয়। এটি একটি বেরিয়াম সালফেট খনিজ। বিশ্বের অনেক জায়গায় এই খনিজটি পাওয়া যায়। বেরিয়ামের আরেকটি বাণিজ্যিক উৎস হলো উইথারাইট। যদিও এটি ব্যারাইটের চেয়ে অনেক কম গুরুত্বপূর্ণ। এটি একটি বেরিয়াম কার্বনেট খনিজ। এই খনিজটি প্রধানত ব্রিটেন, রোমানিয়া এবং সাবেক ইউএসএসআর-এ পাওয়া যায়।
ব্যারাইটের মজুদ ভাণ্ডার ৭০ কোটি থেকে ২০০ কোটি টন অনুমান করা হয়। ১৯৮১ সালে সর্বাধিক উৎপাদন ৮৩ লক্ষ টন হয়েছিল। কিন্তু শুধুমাত্র ৭-৮% বেরিয়াম ধাতু বা এর যৌগগুলির জন্য ব্যবহৃত হয়েছিল। ব্যারাইটের উৎপাদন ১৯৯৬ সালে ৫৬ লক্ষ টন থেকে বেড়ে ২০০৫ সালে হয় ৭৬ লক্ষ টন। ২০১১ সালে বেড়ে হয় ৭৮ লক্ষ টন।এই উৎপাদনের শতকরা ৫০ ভাগের বেশি চীন উৎপাদন করেছিলো। তারপরে ভারত (২০১১ সালে ১৪%), মরক্কো (৮.৩%), মার্কিন যুক্তরাষ্ট্র (৮.২%), তুরস্ক (২.৫%), ইরান এবং কাজাখস্তান (২.6৬% প্রত্যেকে)।
খননকৃত আকরিক ধুয়ে, চূর্ণ করে কোয়ার্টজ থেকে আলাদা করা হয়। যদি বেরিয়ামের আকরিক কোয়ার্টজের মধ্যে খুব গভীরভাবে প্রবেশ করে থাকে বা লোহা, দস্তা বা সীসার পরিমাণ অস্বাভাবিকভাবে বেশি হয়, তাহলে আকরিক গাঢ়ীকরণে ফ্রথ ফ্লোটেশন পদ্ধতি ব্যবহার করা হয়। এখানে ব্যারাইটের ৯৮% বিশুদ্ধতা থাকে। লোহা এবং সিলিকন-ডাই-অক্সাইডের অশুদ্ধিসহ বিশুদ্ধতা ৯৫% এর কম হওয়া উচিত নয়। গাঢ়ীকৃত আকরিককে কার্বন দ্বারা বিজারিত করে বেরিয়াম সালফাইডে পরিণত করা হয়:
BaAl4 হলো বেরিয়াম ধাতু তৈরির সময় বেরিয়াম অক্সাইডের সাথে বিক্রিয়া করা একটি অন্তর্বর্তী যৌগ। উল্লেখ্য যে সমস্ত বেরিয়াম অক্সাইডকে কিন্তু এভাবে বিজারিত যায় না।
বিক্রিয়ায় যে অ্যালুমিনিয়াম অক্সাইড গঠিত হয় তার সাথে অবশিষ্ট বেরিয়াম অক্সাইড বিক্রিয়া করে:
এবং সামগ্রিক বিক্রিয়াটি হলো:
উৎপন্ন বেরিয়াম বাষ্পকে আর্গন বায়ুমণ্ডলের উপস্থিতিতে ঘনীভূত করে ছাঁচে ঢেলে ধাতুকে প্যাকেটজাত করা হয়। এই পদ্ধতিটি বাণিজ্যিকভাবেও ব্যবহার করা হয়। এই পদ্ধতির সাহায্যে অতি বিশুদ্ধ বেরিয়াম পাওয়া যায়।  সাধারণভাবে বিক্রি হওয়া ধাতব বেরিয়াম প্রায় শতকরা ৯৯ ভাগ বিশুদ্ধ। যার প্রধান অবিশুদ্ধি হলো স্ট্রনশিয়াম এবং ক্যালসিয়াম (০.৮% এবং ০.২৫% পর্যন্ত) এবং অন্যান্য অবিশুদ্ধিগুলি ০.১% এর কম থাকে।
১,২০০ ডিগ্রি সেলসিয়াস তাপমাত্রায় সিলিকনের সাথে বিক্রিয়ায় বেরিয়াম মেটাসিলিকেট তৈরি হয়। ধাতব বেরিয়াম তৈরি করতে সাধারণত তড়িৎবিশ্লেষণ পদ্ধতি ব্যবহার করা হয় না কারণ বেরিয়াম সহজেই গলিত হ্যালাইডে দ্রবীভূত হয়ে অশুদ্ধির মাত্রা বাড়ায়।
রত্নপাথর
বেরিয়াম খনিজ বেনিটোইটকে (বেরিয়াম টাইটানিয়াম সিলিকেট) একটি খুব বিরল নীল ফ্লুরোসেন্ট রত্ন পাথর। এটি ক্যালিফোর্নিয়ার সরকারী রাষ্ট্রীয় রত্ন।
সমুদ্রের জলে বেরিয়াম
সমুদ্রের জলে বেরিয়াম Ba2+ আয়ন হিসাবে থাকে। সমুদ্রের জলে বেরিয়ামের মাত্রা প্রায় ১০৯ মোল/কিলোগ্রাম। বেরিয়াম সমুদ্রের জলে বেরিয়াম সালফেট বা ব্যারাইট হিসাবে থাকে। সমুদ্রের জলে বেরিয়াম জীবজগৎকে পুষ্টি যোগায় বলে মনে করা হয়। সমুদ্রের জলে বেরিয়ামের স্থিতি প্রায় দশহাজার সাল।
উচ্চ নদী সঙ্গম এবং শক্তিশালী উত্থান অঞ্চলগুলি ছাড়া সমুদ্রের জলে বেরিয়ামের ঘনত্ব তুলনামূলকভাবে সামঞ্জস্যপূর্ণ থাকে। তবে মহাসাগরে উপরের দিকে বেরিয়ামের ঘনত্বের সামান্য হ্রাস দেখা যায়। বেরিয়ামের আইসোটোপিক মানে স্থানীয় বা স্বল্পমেয়াদী প্রক্রিয়ার পরিবর্তে বেসিন-স্কেল ব্যালেন্স দেখায়।
ধাতু এবং সংকর ধাতু
বেরিয়াম ধাতু হিসাবে বা অ্যালুমিনিয়ামের সাথে মিশিয়ে টিভির পিকচার টিউব বা এর মতন ভ্যাকুয়াম টিউব থেকে অবাঞ্ছিত গ্যাস অপসারণ করতে ব্যবহৃত হয়। বেরিয়ামের কম বাষ্প চাপ এবং অক্সিজেন, নাইট্রোজেন, কার্বন ডাই অক্সাইড ও জলের প্রতি বিক্রিয়াশীলতার কারণে এটি এই উদ্দেশ্যে উপযুক্ত। এমনকি এটি আংশিকভাবে নিষ্ক্রিয় গ্যাসগুলিকে নিজের স্ফটিক জালিতে দ্রবীভূত করে অপসারণ করতে পারে। নলবিহীন এলসিডি, এলইডি এবং প্লাজমা সেটের ক্রমবর্ধমান জনপ্রিয়তার কারণে এই ব্যবহারটি ধীরে ধীরে কমে আসছে।
ধাতব বেরিয়ামের একটি গৌণ ব্যবহার হলো সিলুমিন (অ্যালুমিনিয়াম-সিলিকন সংকর) তৈরি করতে। ধাতব বেরিয়ামের সংযোজনে সিলুমিনের গঠন পরিমার্জিত হয়। এছাড়া
ধাতব বেরিয়ামের ব্যবহার দেখা যায়।
বেরিয়াম সালফেট ও ব্যারাইট
thumb|left|বেরিয়াম-ভরা অন্ত্রের রেডিওগ্রাফে অ্যামিবিয়াসিস দেখা যাচ্ছে বেরিয়াম সালফেট (খনিজ ব্যারাইট, BaSO4) তেল ও গ্যাস কূপের ড্রিলিং তরল হিসাবে পেট্রোলিয়াম শিল্পের জন্য খুবই গুরুত্বপূর্ণ। অধঃক্ষিপ্ত বেরিয়াম সালফেট যৌগকে "ব্ল্যাঙ্ক ফিক্স" বলা হয়। শব্দটি ফরাসি শব্দ থেকে এসেছে। এর মানে হলো  "স্থায়ী সাদা"। বেরিয়াম সালফেট যৌগ রঙ এবং বার্নিশে ব্যবহৃত হয়। প্লাস্টিক এবং রাবারশিল্পে ফিলার হিসাবে, কাগজ শিল্পে রঙ্গক হিসাবে এবং ন্যানো প্রযুক্তিতে বেরিয়াম সালফেটের ব্যাবহার দেখা যায়। কিছু পলিমার পদার্থ যেমন ইপোক্সির ভৌত ধর্মের বৈশিষ্ট্য উন্নত করতে বেরিয়াম সালফেট যৌগ ব্যবহার করা হয়।
বেরিয়াম সালফেটের বিষাক্ততা কম এবং ঘনত্ব (৪.৫ গ্রাম/সেমি3) তুলনামূলকভাবে বেশি। এই কারণে চিকিৎসাবিদ্যায় বিশুদ্ধ বেরিয়াম সালফেট পাচনতন্ত্রের এক্স-রে চিত্র তুলতে ব্যবহৃত হয়। মানুষের পরিপাকযন্ত্রের এক্স-রে চিত্র তুলতে রোগীকে বেরিয়াম সালফেটের লেই খেতে হয়। লিথোপোন, একটি রঙ্গক। এতে বেরিয়াম সালফেট এবং জিঙ্ক সালফাইড যৌগ থাকে। এটি একটি স্থায়ী সাদা পদার্থ যা সালফাইডের সংস্পর্শে কালো রঙে পরিণত হয় না।
অন্যান্য বেরিয়াম যৌগ
thumb|বেরিয়াম যৌগ মেশানো সবুজ রঙের আতশবাজি বেরিয়াম সালফেটের তুলনায় বেরিয়ামের অন্যান্য যৌগগুলির ব্যবহার বেশ কম। এর একটি কারণ হলো দ্রবণীয় বেরিয়াম যৌগ বিষাক্ত। বেরিয়াম সালফেট জলে অদ্রবণীয় বলে বিষাক্ততা নেই। বেরিয়াম কার্বনেট ইঁদুরের বিষ হিসাবে ব্যবহৃত হয়।
বিষাক্ততা
বেরিয়াম ধাতু রাসায়নিকভাবে খুব সক্রিয়। সেই কারণে শুধুমাত্র বেরিয়াম যৌগগুলির বিষাক্ততার তথ্য পাওয়া যায়। দ্রবণীয় বেরিয়াম যৌগগুলি বিষাক্ত। কম মাত্রায়, বেরিয়াম আয়ন পেশী উদ্দীপক হিসাবে কাজ করে। উচ্চ মাত্রায় বেরিয়াম আয়ন স্নায়ুতন্ত্রকে প্রভাবিত করে। এর ফলে হৃৎপিণ্ডের অনিয়মতা, কাঁপুনি, দুর্বলতা, উদ্বেগ, শ্বাসকষ্ট এবং পক্ষাঘাত হয়। বেরিয়াম আয়ন পটাসিয়াম আয়ন চ্যানেল ব্লক করার কারণে এই বিষাক্ততা হতে পারে, যা স্নায়ুতন্ত্রের সঠিক কার্যকারিতার জন্য গুরুত্বপূর্ণ। জলে দ্রবণীয় বেরিয়াম যৌগ (অর্থাৎ বেরিয়াম আয়ন) দ্বারা ক্ষতিগ্রস্ত অন্যান্য অঙ্গ হল চোখ, রোগ প্রতিরোধ ব্যবস্থা, হৃৎপিণ্ড, শ্বাসতন্ত্র এবং ত্বক। জলে দ্রবণীয় বেরিয়াম যৌগের ফলে অন্ধত্বও হতে পারে। বেরিয়াম ক্যান্সারসৃষ্টিকারী পদার্থ নয়। এর উপস্থিতিতে জৈব পদার্থ জমা হয় না। তবে জলে অদ্রবণীয় মিহি বেরিয়াম যৌগ শ্বাস-প্রশ্বাসের ধুলোর সঙ্গে ফুসফুসে জমা হতে পারে। এর ফলে ব্যারিটোসিস নামক পেশাগত রোগের অবস্থার সৃষ্টি হয়। বেরিয়ামের অদ্রবণীয় সালফেট যৌগ বিষাক্ত নয়। তাই পরিবহন নিয়মে বিপজ্জনক পণ্য হিসাবে শ্রেণীবদ্ধ করা হয় না। বেরিয়াম ধাতু রাসায়নিকভাবে খুব সক্রিয় হওয়ায় দ্রুত রাসায়নিক বিক্রিয়া এড়াতে বেরিয়াম ধাতুকে আর্গন বায়ুমণ্ডলে বা খনিজ তেলের নিচে রাখা হয়। বাতাসের সাথে থাকলে বেরিয়াম ধাতুতে আগুন লেগে বিপজ্জনক অবস্থার সৃষ্টি হতে পারে। আর্দ্রতা, ঘর্ষণ, তাপ, স্ফুলিঙ্গ, শিখা, স্থির বিদ্যুৎ, জারক এবং অ্যাসিডের সংস্পর্শ এড়ানো উচিত।
সুলেমান কারামান
সুলেমান কারামান (জন্ম ১৯৫৬, রেফাহিয়ে, এরজিনকানে) একজন তুর্কি রাজনীতিবিদ, যিনি একজন প্রাক্তন জেনারেল ম্যানেজার এবং তুর্কি রাষ্ট্রীয় রেলওয়ে (টিসিডিডি) এর পরিচালনা পর্ষদের চেয়ারম্যান এবং ইস্তাম্বুল পরিবহন কর্তৃপক্ষের (আইইটিটি) ডেপুটি জেনারেল ম্যানেজার ছিলেন।
ধর্ম (ভারতীয় দর্শন)
ধর্ম (धर्म) হল ভারতীয় ধর্মে একাধিক অর্থ সহ মূল ধারণা, যেমন হিন্দুধর্ম, বৌদ্ধধর্ম, জৈনধর্ম, শিখধর্ম এবং অন্যান্য। যদিও পশ্চিমা ভাষায় ধর্মের জন্য সরাসরি কোনো একক-শব্দ বলা পরিভাষা নেই, এটি সাধারণত "ধার্মিকতা", "যোগ্যতা" বা "ধর্মীয় ও নৈতিক কর্তব্য" হিসাবে অনুবাদ করা হয় যা ব্যক্তি আচরণকে নিয়ন্ত্রণ করে।
বৌদ্ধধর্মে, ধর্ম অর্থ "মহাজাগতিক আইন ও শৃঙ্খলা",  যেমন একে বুদ্ধের শিক্ষা দ্বারা প্রকাশ করা হয়েছে। বৌদ্ধ দর্শনে, ধম্ম/ধর্মও "প্রপঞ্চ" শব্দ।
জৈনধর্মে ধর্ম বলতে তীর্থঙ্কর (জিন)  এর শিক্ষা এবং মানুষের শুদ্ধিকরণ এবং নৈতিক পরিবর্তনের সাথে সম্পর্কিত মতবাদকে বোঝায়।
শিখধর্মে, ধর্ম মানে ধার্মিকতার পথ এবং সঠিক ধর্মীয় অনুশীলন এবং ঈশ্বরের প্রতি নিজের নৈতিক কর্তব্য।
ধর্মের ধারণাটি ঐতিহাসিক বৈদিক ধর্মে আগে থেকেই ব্যবহৃত ছিল এবং এর অর্থ ও ধারণাগত পরিধি কয়েক সহস্রাব্দ ধরে বিকশিত হয়েছে। পুরুষার্থের অন্যান্য উপাদানগুলোর মতো, ধর্মের ধারণাটি হল প্যান-ভারতীয়। তিরুক্কুরালের প্রাচীন তামিল নৈতিক পাঠটি শুধুমাত্র ধর্মের তামিল পরিভাষা, অনং-এর উপর ভিত্তি করে। ধর্মের বিপরীতার্থক শব্দ হল অধর্ম।
ব্যুৎপত্তি
শাস্ত্রীয় সংস্কৃততে "ধর্ম" বিশেষ্যটি “ধৃ্ঞ-ধারণে” ধাতুর সাথে “অর্তিস্তু সুহুস্টধৃ”[উনাদি ১.১৪০ সূত্র] হতে প্রাপ্ত “মন্” প্রত্যয় যোগে উৎপন্ন, যার অর্থ "ধরে রাখা, বজায় রাখা, ধারণ করা"। “ধারণাৎ ধর্মম্ ইত্যাহুঃ” ধ্রিয়তে অনেন লোকঃ” আদি ব্যুৎপত্তি অনুসারে, ‘যা আত্মোন্নতি এবং উত্তম সুখের জন্য ধারণ করা হয়’ অথবা যার দ্বারা লোকসকল ধারণ করে অর্থাৎ ব্যবস্থা বা মর্যাদায় স্থিত করা হয় তাকে ধর্ম বলে।
ঋগ্বেদে, শব্দটি ন-স্টেম, ধর্মন- হিসাবে আবির্ভূত হয়, যার অর্থের একটি পরিসীমা রয়েছে যার মধ্যে "কিছু প্রতিষ্ঠিত বা দৃঢ়" (আক্ষরিক অর্থে পণ্য বা খুঁটি)। রূপকভাবে, এর অর্থ "টেকসই" এবং "সমর্থক" (দেবতাদের)। এটি শব্দার্থগতভাবে গ্রীক থিমিসের অনুরূপ (স্থির ডিক্রি, বিধি, আইন)।
শাস্ত্রীয় সংস্কৃতে, এবং অথর্ববেদের বৈদিক সংস্কৃতে, কান্ডটি বিষয়ভিত্তিক: ধর্ম, দেবনাগরী धर्म। প্রাকৃত ও পালি ভাষায়, একে ধম্ম বলা হয়। কিছু সমসাময়িক ভারতীয় ভাষা ও উপভাষায় ধর্ম শব্দের বিকল্প হিসেবে ধম্ম ব্যবহার করতে দেখা যায়।
খ্রিস্টপূর্ব ৩য় শতাব্দীতে মৌর্য সম্রাট অশোক ধর্মকে গ্রীক এবং আরামাইক ভাষায় অনুবাদ করেন তিনি কান্দাহার দ্বিভাষিক রক শিলালিপি এবং কান্দাহার গ্রীক এডিক্টস-এ গ্রীক শব্দ ইউসেবিয়া (εὐσέβεια, ধার্মিকতা, আধ্যাত্মিক পরিপক্কতা, বা ধার্মিকতা) ব্যবহার করেন। কান্দাহার দ্বিভাষিক রক শিলালিপিতে তিনি আরামাইক শব্দ קשיטא (qšyṭ'; সত্য, ন্যায়পরায়ণতা) ব্যবহার করেছেন।
সংজ্ঞা
ধর্ম হল ভারতীয় দর্শন ও ধর্মের কেন্দ্রীয় গুরুত্বের একটি ধারণা। হিন্দুধর্ম, বৌদ্ধধর্ম, শিখধর্ম ও জৈনধর্মে এর একাধিক অর্থ রয়েছে। ধর্মের জন্য একক সংক্ষিপ্ত সংজ্ঞা প্রদান করা কঠিন, কারণ এই শব্দটির দীর্ঘ ও বৈচিত্র্যময় ইতিহাস রয়েছে এবং এর অর্থ ও ব্যাখ্যার জটিল সেট রয়েছে। পাশ্চাত্য ভাষায় ধর্মের জন্য কোন সমতুল্য একক-শব্দ প্রতিশব্দ নেই।
প্রাচীন সংস্কৃত সাহিত্যকে ধর্ম শব্দটি জার্মান, ইংরেজি এবং ফরাসি ভাষায় অনুবাদ করার জন্য অসংখ্য, পরস্পরবিরোধী প্রচেষ্টা করা হয়েছে। ধারণাটি, পল হর্শ দাবি করেন, আধুনিক ভাষ্যকার ও অনুবাদকদের জন্য ব্যতিক্রমী অসুবিধা সৃষ্টি করেছে। উদাহরণস্বরূপ, গ্রাসম্যানের ঋগ্বেদের অনুবাদ ধর্মের সাতটি ভিন্ন অর্থ চিহ্নিত করে, কার্ল ফ্রেডরিখ গেলডনার তার ঋগ্বেদের অনুবাদে ধর্মের জন্য ২০টি ভিন্ন অনুবাদ ব্যবহার করেছেন, যার অর্থ "আইন" এর মতো"অর্ডার", "ডিউটি", "কাস্টম", "গুণমান", ও "মডেল", অন্যদের মধ্যে।  তবে, “ধর্ম” শব্দটি ইংরেজিতে একটি ব্যাপকভাবে গৃহীত ঋণ শব্দ হয়ে উঠেছে, এবং সমস্ত আধুনিক অসংযত ইংরেজি অভিধানে অন্তর্ভুক্ত করা হয়েছে।
ধর্ম শব্দের অর্থ প্রেক্ষাপটের উপর নির্ভর করে এবং ইতিহাসের মাধ্যমে হিন্দুধর্মের ধারণার বিকাশের ফলে এর অর্থ বিকশিত হয়েছে। .প্রাচীনতম গ্রন্থে এবং হিন্দুধর্মের প্রাচীন পৌরাণিক কাহিনীতে, ধর্ম মানে মহাজাগতিক আইন, নিয়ম যা বিশৃঙ্খলা থেকে মহাবিশ্ব সৃষ্টি করেছে, সেইসাথে আচার-অনুষ্ঠান; পরবর্তীকালে বেদ, উপনিষদ, পুরাণ এবং মহাকাব্যগুলিতে, অর্থ পরিমার্জিত, সমৃদ্ধ এবং আরও অনেক কিছু হয়ে উঠেছে.জটিল, এবং শব্দটি বিভিন্ন প্রসঙ্গে প্রয়োগ করা হয়েছিল। কিছু নির্দিষ্ট প্রেক্ষাপটে, ধর্ম মহাবিশ্বের জিনিসপত্রের জন্য প্রয়োজনীয় বিবেচিত মানব আচরণগুলিকে মনোনীত করে, নীতিগুলি যা বিশৃঙ্খলা, আচরণ এবং প্রকৃতি, সমাজ, পরিবার এবং সেইসাথে ব্যক্তিগত পর্যায়ে। ধর্ম কর্তব্য, অধিকার, চরিত্র, পেশা, ধর্ম, প্রথা এবং উপযুক্ত, সঠিক বা নৈতিকভাবে ন্যায়পরায়ণ বলে বিবেচিত সমস্ত আচরণের মত ধারণাগুলিকে অন্তর্ভুক্ত করে।
বৌদ্ধধর্মে, ধর্ম অর্থ "মহাজাগতিক আইন ও শৃঙ্খলা",  যেমন একে বুদ্ধের শিক্ষা দ্বারা প্রকাশ করা হয়েছে।  বৌদ্ধ দর্শনে, ধম্ম/ধর্মও "প্রপঞ্চ" শব্দ।
ইতিহাস
ধর্মশাস্ত্রের প্রামাণিক গ্রন্থের লেখক পান্ডুরং বামন কানের মতে, ধর্ম শব্দটি ঋগ্বেদের স্তোত্রগুলিতে অন্তত ছাপ্পান্ন বার একটি বিশেষণ বা বিশেষ্য হিসাবে উপস্থিত হয়েছে। পল হর্শের মতে,  ধর্ম শব্দের উৎপত্তি বৈদিক হিন্দু ধর্মের মিথ থেকে।ঋগ্বেদের স্তোত্র দাবি করে ব্রাহ্মণ বিশৃঙ্খলতা থেকে মহাবিশ্ব সৃষ্টি করেছেন, তারা পৃথিবী এবং সূর্য ও নক্ষত্রকে আলাদা করে ধরে রেখেছে, তারা আকাশকে সমর্থন করে (ধার-) পৃথিবী থেকে আলাদা এবং তারা স্থির করে (ধার-) কাঁপছে পাহাড় ও সমভূমি। দেবতারা, প্রধানত ইন্দ্র, তারপরে বিশৃঙ্খলা থেকে শৃঙ্খলা, বিশৃঙ্খলা থেকে সামঞ্জস্য, অস্থিরতা থেকে স্থিতিশীলতা – ধর্ম শব্দের মূল দিয়ে বেদে আবৃত্তি করা কর্মগুলি সরবরাহ করে। পৌরাণিক শ্লোকগুলির পরে রচিত স্তোত্রগুলিতে, ধর্ম শব্দটি একটি মহাজাগতিক নীতি হিসাবে প্রসারিত অর্থ গ্রহণ করে এবং দেবতাদের থেকে স্বাধীন পদগুলিতে উপস্থিত হয়। এটি একটি ধারণার মধ্যে বিকশিত হয়, পল হর্শ দাবি করেন, যেটি অথর্ববেদে একটি গতিশীল কার্যকরী বোধ রয়েছে উদাহরণ স্বরূপ, যেখানে এটি মহাজাগতিক আইন হয়ে ওঠে যা একটি বিষয়ের মাধ্যমে কারণ এবং প্রভাবকে সংযুক্ত করে। .ধর্ম, এই প্রাচীন গ্রন্থগুলিতে, একটি ধর্মীয় অর্থও গ্রহণ করে। আচারটি মহাজাগতিকতার সাথে যুক্ত, এবং "ধর্মানি" সেই নীতির প্রতি আনুষ্ঠানিক ভক্তির সমতুল্য যা দেবতারা ব্যাধি থেকে শৃঙ্খলা, বিশৃঙ্খলা থেকে বিশ্ব তৈরি করতে ব্যবহার করেছিলেন। ধর্মের আচার ও মহাজাগতিক অনুভূতির অতীত যা বর্তমান বিশ্বকে পৌরাণিক মহাবিশ্বের সাথে সংযুক্ত করে, ধারণাটি নৈতিক-সামাজিক অর্থে প্রসারিত হয় যা মানুষকে একে অপরের সাথে এবং অন্যান্য জীবনের সাথে সংযুক্ত করে। এখানেই হিন্দুধর্মে আইনের ধারণা হিসেবে ধর্মের আবির্ভাব ঘটে।
ধর্ম ও সম্পর্কিত শব্দগুলি হিন্দু ধর্মের প্রাচীনতম বৈদিক সাহিত্যে, পরবর্তীকালের বেদ, উপনিষদ, পুরাণ ও মহাকাব্যগুলিতে পাওয়া যায়; ধর্ম শব্দটি পরবর্তীতে প্রতিষ্ঠিত অন্যান্য ভারতীয় ধর্মের সাহিত্যেও একটি কেন্দ্রীয় ভূমিকা পালন করে, যেমন বৌদ্ধধর্ম.এবং জৈন ধর্ম। ব্রেরেটনের মতে,  ধর্মণ ঋগ্বেদে ৬৩ বার এসেছে; এছাড়াও, ধর্মের সাথে সম্পর্কিত শব্দগুলিও ঋগ্বেদে উপস্থিত হয়, উদাহরণস্বরূপ একবার ধর্মকৃত, ৬ বার সত্যধর্মন, এবং একবার ধর্মবন্ত, ৪ বার ধর্মন এবং দুইবার ধারিমান হিসাবে।
"ধর্ম" এর জন্য ইন্দো-ইউরোপীয় সমান্তরাল পরিচিত,তবে একমাত্র ইরানি সমতুল্য হল ওল্ড ফার্সি দারমন "প্রতিকার", যার অর্থটি বরং ইন্দো-আর্য ধর্মন থেকে মুছে ফেলা হয়েছে, এটি প্রস্তাব করে যে "ধর্ম" শব্দটি ইন্দো-ইরানীয় সময়ে প্রধান ভূমিকা পালন করেনি, এবং প্রধানত সাম্প্রতিককালে বৈদিক ঐতিহ্যের অধীনে বিকশিত হয়েছিল। যাইহোক, এটা মনে করা হয় যে জরথুষ্ট্রবাদের দায়না, যার অর্থ "শাশ্বত আইন" বা "ধর্ম", সংস্কৃত "ধর্ম" এর সাথে সম্পর্কিত।
ধর্মের সাথে ওভারল্যাপ করা অংশগুলির ধারণা অন্যান্য প্রাচীন সংস্কৃতিতে পাওয়া যায়: যেমন চীনা তাও, মিশরীয় মাত, সুমেরিয়ান মে।
ইউসেবিয়া ও ধর্ম
২০ শতকের মাঝামাঝি, আফগানিস্তানে ২৫৮ খ্রিস্টপূর্বাব্দের ভারতীয় সম্রাট অশোকের একটি শিলালিপি আবিষ্কৃত হয়, কান্দাহার দ্বিভাষিক শিলালিপি। এই শিলালিপিতে গ্রীক ও আরামাইক পাঠ্য রয়েছে। .পল হ্যাকারের মতে,  শিলায় সংস্কৃত শব্দ ধর্মের জন্য একটি গ্রীক রেন্ডারিং দেখা যায়: শব্দটি ইউসেবিয়া। হেলেনিস্টিক গ্রিসের পণ্ডিতরা ইউসেবিয়াকে একটি জটিল ধারণা হিসেবে ব্যাখ্যা করেন। .ইউসেবিয়া মানে শুধুমাত্র দেবতাদের পূজা করা নয়, আধ্যাত্মিক পরিপক্কতা, জীবনের প্রতি শ্রদ্ধাশীল মনোভাব, এবং এর মধ্যে রয়েছে একজনের পিতামাতা, ভাইবোন এবং সন্তানদের প্রতি সঠিক আচরণ, স্বামী ও স্ত্রীর মধ্যে সঠিক আচরণ এবং জৈবিকভাবে সম্পর্কহীন ব্যক্তিদের মধ্যে আচরণ। এই শিলালিপি, পল হ্যাকারের উপসংহারে,  প্রায় ২৩০০ বছর আগে ভারতে ধর্ম একটি কেন্দ্রীয় ধারণা ছিল এবং এর অর্থ কেবল ধর্মীয় ধারণাই নয়, বরং মানব সম্প্রদায়ের প্রতি একজনের কর্তব্যের অধিকার, ভালোর ধারণা।
ঋত, মায়া ও ধর্ম
হিন্দুধর্মের বিকশিত সাহিত্য ধর্মকে আরও দুটি গুরুত্বপূর্ণ ধারণার সাথে যুক্ত করেছে: ঋত ও মায়া। বেদে ঋত হল সত্য ও মহাজাগতিক নীতি যা মহাবিশ্ব এবং এর মধ্যে থাকা সমস্ত কিছুর ক্রিয়াকলাপ নিয়ন্ত্রণ ও সমন্বয় করে। ঋগ্বেদ ও পরবর্তী সাহিত্যে মায়া মানে মায়া, প্রতারণা, প্রতারণা, যাদু যা বিভ্রান্ত করে এবং বিশৃঙ্খলা সৃষ্টি করে, এইভাবে বাস্তবতা, আইন ও নিয়মের বিপরীত যা শৃঙ্খলা, পূর্বাভাসযোগ্যতা ও সাদৃশ্য স্থাপন করে। পল হর্শ  পরামর্শ করেন ঋত ও ধর্ম সমান্তরাল ধারণা, আগেরটি মহাজাগতিক নীতি, পরেরটি নৈতিক সামাজিক ক্ষেত্রের; যদিও মায়া ও ধর্ম পারস্পরিক সম্পর্কযুক্ত ধারণা, আগেরটি হল যা আইন ও নৈতিকতাকে কলুষিত করেজীবন, পরবর্তী যা আইন ও নৈতিক জীবনকে শক্তিশালী করে।
দিন প্রস্তাব করে যে ধর্ম হল ঋত-এর একটি প্রকাশ, কিন্তু প্রস্তাব করে যে ঋত ধর্মের আরও জটিল ধারণার অন্তর্ভুক্ত হতে পারে, কারণ ধারণাটি সময়ের সাথে সাথে একটি অরৈখিক পদ্ধতিতে প্রাচীন ভারতে বিকশিত হয়েছিল। ঋগ্বেদের নিম্নোক্ত শ্লোকটি একটি উদাহরণ যেখানে ঋত ও ধর্মকে যুক্ত করা হয়েছে:
"হে ইন্দ্র, আমাদের ঋত-এর পথে, সমস্ত অশুভের উপরে সঠিক পথে চালিত করুন।"
- ঋগ্বেদ ১০.১৩৩.৬
হিন্দুধর্ম
ধর্ম হল হিন্দুধর্মের সংগঠিত নীতি যা মানুষের নির্জনতায়, মানুষ ও প্রকৃতির সাথে মিথস্ক্রিয়ায়, সেইসাথে জড় বস্তুর মধ্যে, মহাজাগতিক ও এর অংশগুলির জন্য প্রযোজ্য। এটি সেই আদেশ এবং রীতিনীতিকে বোঝায় যা জীবন এবং মহাবিশ্বকে সম্ভব করে তোলে এবং এর মধ্যে রয়েছে আচার-আচরণ, আচার-অনুষ্ঠান, সমাজ নিয়ন্ত্রণকারী নিয়ম এবং নীতিশাস্ত্র। হিন্দু ধর্ম প্রতিটি ব্যক্তির ধর্মীয় কর্তব্য, নৈতিক অধিকার এবং কর্তব্য, সেইসাথে এমন আচরণগুলিকে অন্তর্ভুক্ত করে যা সামাজিক শৃঙ্খলা, সঠিক আচরণ ও সৎকর্মশীল। ভ্যান বুইটেনেনের মতে, ধর্ম হল সেই জিনিস যা সমস্ত বিদ্যমান প্রাণীকে মেনে নিতে হবে এবং সম্মান করতে হবে বিশ্বে সম্প্রীতি ও শৃঙ্খলা বজায় রাখতে। এটি কাজ বা ফলাফল নয়, তবে প্রাকৃতিক আইন যা আইনকে নির্দেশ করে এবং বিশ্বের বিশৃঙ্খলা রোধ করতে ফলাফল তৈরি করে। এটি সহজাত বৈশিষ্ট্য, যা সত্তাকে তা করে তোলে। ভ্যান বুইটেনেন দাবি করেন, এটি একজনের প্রকৃতি ও সত্যিকারের আহ্বানের সাধনা এবং বাস্তবায়ন, এইভাবে মহাজাগতিক কনসার্টে একজনের ভূমিকা পালন করে। হিন্দুধর্মে, মৌমাছির ধর্ম হল মধু তৈরি করা, গরুর দুধ দেওয়া, সূর্যের আলো ছড়ানো, নদী প্রবাহিত করা। মানবতার পরিপ্রেক্ষিতে, ধর্ম হল সমস্ত জীবনের প্রয়োজন, সেবার প্রভাব এবং সারাংশ এবং আন্তঃসম্পর্ক।  ধর্ম প্রসঙ্গে জগ্গি বাসুদেব বলেছেন, “ধর্ম হলো কেবল আপনার ভেতরে আপনি কেমন তা নিয়েই। যদি আপনি এক সর্বময় অন্তর্ভুক্তির অবস্থায় থাকেন - আপনি আপনার বুদ্ধিমত্তা এবং পরিস্থিতি অনুযায়ী কাজ করবেন।”
এর প্রকৃত সারমর্মে, ধর্ম মানে একজন হিন্দুর জন্য "মনকে প্রসারিত করা"। অধিকন্তু, এটি ব্যক্তি এবং সামাজিক ঘটনাগুলির মধ্যে সরাসরি সংযোগের প্রতিনিধিত্ব করে যা সমাজকে একত্রে আবদ্ধ করে। সামাজিক ঘটনা যেভাবে ব্যক্তির বিবেককে প্রভাবিত করে, একইভাবে একজন ব্যক্তির ক্রিয়াকলাপ সমাজের গতিপথ পরিবর্তন করতে পারে, ভাল বা খারাপের জন্য। এটি সূক্ষ্মভাবে धर्मो धारयति प्रजा দ্বারা প্রতিধ্বনিত হয়েছে: এর অর্থ হল, ধর্ম যা সামাজিক গঠনকে ধারণ করে এবং সমর্থন করে।
সনাতন ধর্ম অনুযায়ী ধর্মে সাধারণত যেসব দিক অন্তর্ভুক্ত থাকে:
বেদ ও উপনিষদে
এই নিবন্ধের ইতিহাস বিভাগ বেদে ধর্ম ধারণার বিকাশ নিয়ে আলোচনা করে। এই বিকাশ উপনিষদ এবং পরবর্তীকালে হিন্দুধর্মের প্রাচীন লিপিতে অব্যাহত ছিল। উপনিষদে, ধর্মের ধারণা আইন, শৃঙ্খলা, সম্প্রীতি এবং সত্যের সর্বজনীন নীতি হিসাবে অব্যাহত রয়েছে। এটি মহাবিশ্বের নিয়ন্ত্রক নৈতিক নীতি হিসাবে কাজ করে। এটিকে ধার্মিকতার আইন হিসাবে ব্যাখ্যা করা হয়েছে এবং সত্য (সংস্কৃত: सत्यं),   বৃহদারণ্যক উপনিষদের স্তোত্র ১.৪.১৪-এ, নিম্নরূপ: "धर्मः तस्माद्धर्मात् परं नास्त्य् अथो अबलीयान् बलीयाँसमाशँसते धर्मेण यथा राज्ञैवम् । यो वै स धर्मः सत्यं वै तत् तस्मात्सत्यं वदन्तमाहुर् धर्मं वदतीति धर्मं वा वदन्तँ सत्यं वदतीत्य् एतद्ध्येवैतदुभयं भवति ।।
ধর্মের চেয়ে উচ্চতর কিছুই নয়। দূর্বলরা ধর্মের দ্বারা শক্তিশালীকে জয় করে, যেমন একজন রাজার উপরে।সত্যই সেই ধর্মই সত্য (সত্য); অতএব, যখন একজন মানুষ সত্য কথা বলে, তখন তারা বলে, "সে ধর্মের কথা বলে"; এবং যদি সে ধর্মের কথা বলে, তারা বলে, "তিনি সত্য বলেছেন!" উভয়ের জন্য এক।"
- বৃহদারণ্যক উপনিষদ, ১.৪.১৪
মনুসংহিতা অনুসারে
মোক্ষ প্রাপ্তিকরণ আচরণকেই ধর্ম বলে যা ধর্মের মূখ্য উদ্দেশ্য।
মনুসহিতায় ধর্মের দশটি লক্ষণের কথা বলা হয়েছে: ধৃতি, ক্ষমা, দম, অস্তেয়, শৌচ, ইন্দ্রিয় নিগ্রহ, ধী, বিদ্যা, সত্যম্, অক্রোধ। এগুলো ধর্ম পালনের পরিচয় যার মান্যকারী একজন ধার্মিক বলে সিদ্ধ হয়।
সনাতন ধর্ম প্রসঙ্গে মনুসংহিতায় আরো বলা হয়েছে,"মানুষ সদা সত্য বলবে ও তা প্রিয় অর্থাৎ মধুর, শিষ্ট এবং হিতকর রূপে বলবে, সত্যকথনও অপ্রিয় ও অহিতকর ভাবে যেন না বলে এবং প্রিয় বা হিতকর মিথ্যাও যদি হয় তবে তা বলবে না অর্থাৎ অপরের চাটুকারিতা ও প্রসন্নতার জন্য মিথ্যা বলবে না, এটিই সনাতন ধর্ম।" এছাড়া, ধর্মাধর্ম নির্ণয়ে মনুসংহিতায় নির্দেশ রয়েছে।
মহাকাব্যে
হিন্দুধর্ম ও দর্শন, দাবি করেন ড্যানিয়েল ইঙ্গলস,  ব্যক্তিগত ব্যবহারিক নৈতিকতার উপর প্রধান জোর দেয়। সংস্কৃত মহাকাব্যে এই উদ্বেগ সর্বব্যাপী।
রামায়ণের দ্বিতীয় বইতে, উদাহরণস্বরূপ, একজন কৃষক রাজাকে ধর্মের নৈতিকভাবে যা প্রয়োজন তা করতে বলেন, রাজা সম্মত হন এবং করেন যদিও তার ধর্মের আইন মেনে চলার জন্য তাকে অনেক মূল্য দিতে হয়। একইভাবে, রামায়ণে রাম, সীতা ও লক্ষ্মণের জীবনের সমস্ত প্রধান ঘটনার কেন্দ্রে ধর্ম রয়েছে, ড্যানিয়েল ইঙ্গলস দাবি করেন। রামায়ণের প্রতিটি পর্ব জীবনের পরিস্থিতি ও নৈতিক প্রশ্নগুলিকে প্রতীকী ভাষায় উপস্থাপন করে। ইস্যুটি চরিত্রগুলির দ্বারা বিতর্কিত হয়, অবশেষে ভুলের উপর হকের জয় হয়, মন্দের উপর ভাল। এই কারণে, হিন্দু মহাকাব্যে, ভাল, নৈতিকভাবে ন্যায়পরায়ণ, আইন মান্যকারী রাজাকে "ধর্মরাজ" হিসাবে উল্লেখ করা হয়েছে।
মহাভারতে ধর্ম নিয়ে বলা হয়েছে,
ধারণাদ্ ধর্মম্ ইত্যাহুর্ধর্মেণ বিধৃতাঃ প্রজাঃ। যঃ স্যাদ্ ধারণসংযুক্তঃ স ধর্ম ইতি নিশ্চয়।।"অর্থ: ধারণ ক্রিয়া থেকে ধর্ম শব্দের উৎপত্তি। ধর্ম সৃষ্টিকে বিশেষভাবে ধারণ করে আছে। সংক্ষেপে যা কিছুই ধারণ শক্তি সম্পন্ন তাই ধর্ম।"
মহাভারতে একইভাবে, ধর্ম কেন্দ্রীয়, এবং এটি প্রতীক ও রূপক দিয়ে উপস্থাপিত হয়েছে। মহাভারতের মূল্য এবং আবেদন ১২ তম বইতে অধিবিদ্যার জটিল এবং দ্রুত উপস্থাপনে ততটা নয়, ইনগালস দাবি করেন,  কারণ ভারতীয় অধিবিদ্যা অন্যান্য সংস্কৃত শাস্ত্রে আরও স্পষ্টভাবে উপস্থাপন করা হয়েছে; মহাভারতের আবেদন, রামায়ণের মতো, নৈতিক সমস্যা এবং জীবন পরিস্থিতির একটি সিরিজ উপস্থাপনায়, যেখানে সাধারণত তিনটি উত্তর দেওয়া হয়, ইংগলদের মতে: প্রথম উত্তর হল ভীমের, যা পাশবিক শক্তির উত্তর, একটি পৃথক কোণ যা বস্তুবাদ, অহংবোধ ও আত্মকে প্রতিনিধিত্ব করে; দ্বিতীয় উত্তরটি হল যুধিষ্ঠিরের, যেটি সর্বদাই ধার্মিকতা এবং দেবতাদের প্রতি, সামাজিক গুণ ও ঐতিহ্যের প্রতি আবেদন; তৃতীয় উত্তরটি হল অন্তর্মুখী অর্জুনের, যা দুটি চরমের মধ্যে পড়ে, এবং যারা ইনগালস দাবি করে, প্রতীকীভাবে মানুষের সেরা নৈতিক গুণাবলী প্রকাশ করে। হিন্দুধর্মের মহাকাব্য হল জীবন, গুণাবলী, রীতিনীতি, নৈতিকতা, নীতিশাস্ত্র, আইন এবং ধর্মের অন্যান্য দিক সম্পর্কে একটি প্রতীকী গ্রন্থ। হিন্দুধর্মের মহাকাব্যে ব্যক্তি পর্যায়ে ধর্মের বিস্তৃত আলোচনা রয়েছে, ইংগলরা পর্যবেক্ষণ করেন; উদাহরণস্বরূপ, স্বাধীন ইচ্ছা বনাম ভাগ্যের উপর, কখন এবং কেন মানুষ উভয়েই বিশ্বাস করে, শেষ পর্যন্ত এই উপসংহারে পৌঁছায় যে শক্তিশালী এবং সমৃদ্ধ স্বাভাবিকভাবেই স্বাধীন ইচ্ছাকে সমর্থন করে, যখন দুঃখ বা হতাশার মুখোমুখি তারা স্বাভাবিকভাবেই ভাগ্যের দিকে ঝুঁকে পড়ে। হিন্দুধর্মের মহাকাব্য ধর্মের বিভিন্ন দিককে চিত্রিত করে, তারা রূপকের সাথে ধর্মের যোগাযোগের মাধ্যম।
চতুর্থ শতাব্দীর বাৎস্যায়ন অনুসারে
ক্লাউস ক্লোস্টারমায়ার-এর মতে, ৪র্থ শতাব্দীর হিন্দু পন্ডিত বাৎস্যায়ন ধর্মকে অধর্মের সাথে বৈসাদৃশ্য করে ব্যাখ্যা করেছিলেন। বাৎস্যায়ন পরামর্শ দিয়েছিলেন যে ধর্ম কেবল কারও কর্মের মধ্যে নয়, বরং কথায় বা লেখায় ও চিন্তায়ও। বাৎস্যায়নের মতে:
পতঞ্জলি যোগ সূত্র দর্শন অনুসারে
পতঞ্জলির যোগসূত্রে ধর্ম বাস্তব; বেদান্তে এটা অবাস্তব।
ধর্ম যোগের অংশ, পতঞ্জলি পরামর্শ দেয়; হিন্দু ধর্মের উপাদানগুলি হল যোগের গুণাবলী, গুণাবলী এবং দিকগুলি।  পতঞ্জলি ধর্মকে দুটি বিভাগে ব্যাখ্যা করেছেন: যম (সংযম) এবং নিয়মাস (পালন)।
পতঞ্জলির মতে পাঁচটি যম হল: সমস্ত জীবের ক্ষতি করা থেকে বিরত থাকা, মিথ্যা থেকে বিরত থাকা, অন্যের (অস্ত্রপুর্বক) থেকে মূল্যবান জিনিসের অননুমোদিত বরাদ্দ থেকে বিরত থাকা, লোভ বা যৌনতা থেকে বিরত থাকাআপনার সঙ্গীর সাথে প্রতারণা, এবং অন্যদের কাছ থেকে উপহার আশা করা বা গ্রহণ করা থেকে বিরত থাকুন। পঞ্চ যম কর্ম, বাচন ও মনে প্রযোজ্য। যমের ব্যাখ্যা করতে গিয়ে, পতঞ্জলি স্পষ্ট করে যে নির্দিষ্ট কিছু পেশা এবং পরিস্থিতিতে আচরণে যোগ্যতার প্রয়োজন হতে পারে। উদাহরণস্বরূপ, একজন জেলেকে অবশ্যই একটি মাছকে আঘাত করতে হবে, তবে তাকে অবশ্যই মাছের প্রতি ন্যূনতম আঘাতের সাথে এটি করার চেষ্টা করতে হবে এবং জেলেকে অবশ্যই মাছ ধরার সময় অন্য কোন প্রাণীকে আহত করার চেষ্টা করতে হবে।
পূর্বমীমাংসা অনুসারে
"চোদনালক্ষণোঽর্থো ধর্মঃ।"
প্রেরণা, যার লক্ষণ সাধন এবং অর্থ = বেদ শাস্ত্র প্রতিপাদিত বা বোধিত বিষয়, তাই ধর্ম।
বৈশেষিক সূত্র দর্শন অনুসারে
বৈশেষিক দর্শন প্রণেতা মহর্ষি কণাদ ধর্মের লক্ষ্য হিসেবে বলেছেন-"যতো অভ্যুদয় নিঃশ্রেয়সসিদ্ধিঃ স ধর্মঃ।" "অর্থাৎ, যা তত্ত্বজ্ঞান দ্বারা মুক্তি লাভের হেতু, তাই ধর্ম। অথবা, যা সুখ ও মোক্ষের সাধন তাই ধর্ম।" এখানে তত্ত্বজ্ঞান হচ্ছে মুক্তির কারণ, তত্ত্বজ্ঞান ধর্মবলে উৎপন্ন হয়। যখন তত্ত্বজ্ঞান ব্যতীত মুক্তি হয় না, ধর্ম ব্যতীত তত্ত্বজ্ঞানও হয় না, তখন তত্ত্বজ্ঞানজনিত মুক্তিলাভ যে ধর্ম হতেই হবে তা অনায়াসসাধ্য। যা ঐরূপ মুক্তির সাধক তাই ধর্ম—এটি ধর্মের লক্ষণ। সুতরাং, নিবৃত্তিধর্ম বা যোগজ ধর্ম এই লক্ষণের লক্ষ্য। অপর প্রবৃত্তিধর্ম মুক্তির অনুপযোগী বলে মহর্ষি এখানে তার উল্লেখ করেন নি। প্রবৃত্তি ধর্ম ও নিবৃত্তি ধর্ম - উভয় ধর্মই এই লক্ষণের লক্ষ্য। যার ফলে সুখ লাভ হয়, তা এবং যার ফলে মুক্তিলাভ হয় তাও ধর্ম। ফলতঃ যা পরম পুরুষার্থের হেতু তাই ধর্ম। সুখ ও দুঃখ নিবৃত্তিই পরম পুরুষার্থ।
সূত্র
হিন্দু ধর্মের কিছু গ্রন্থ অনুসারে ধর্ম হল প্রতিটি পুরুষ ও মহিলার জন্য একটি পরীক্ষামূলক এবং পরীক্ষামূলক অনুসন্ধান। উদাহরণ স্বরূপ, অপস্তম্ব ধর্মসূত্রে বলা হয়েছে:
"ধর্ম ও অধর্ম এই বলে ঘুরে বেড়ায় না যে, "এটা আমরা।" দেবতা, গন্ধর্ব বা পূর্বপুরুষরা ধর্ম কী এবং অধর্ম কী তা ঘোষণা করেন না৷"
- অপস্তম্ব ধর্মসূত্র
অন্যান্য গ্রন্থে, হিন্দুধর্মে ধর্ম আবিষ্কারের তিনটি উৎস ও উপায় বর্ণনা করা হয়েছে। পল হ্যাকারের মতে এগুলি হল: প্রথমত, একজন শিক্ষকের সাহায্যে ঐতিহাসিক জ্ঞান যেমন বেদ, উপনিষদ, মহাকাব্য এবং অন্যান্য সংস্কৃত সাহিত্য শেখা। দ্বিতীয়ত, ভালো মানুষের আচরণ ও উদাহরণ পর্যবেক্ষণ করা। তৃতীয় উৎসটি প্রযোজ্য হয় যখন কারো শিক্ষা বা দৃষ্টান্তমূলক আচরণ সম্পর্কে জানা যায় না।এই ক্ষেত্রে, "আত্মাতুষ্টি" হল হিন্দুধর্মের ধর্মের উৎস, এটাই হল ভাল ব্যক্তি তার হৃদয়, তার নিজের অভ্যন্তরীণ অনুভূতি, যা সে চালিত বোধ করে তা প্রতিফলিত করে এবং অনুসরণ করে।
ধর্ম, জীবনের পর্যায় ও সামাজিক স্তরবিন্যাস
হিন্দুধর্মের কিছু গ্রন্থ সমাজের জন্য এবং ব্যক্তি পর্যায়ে ধর্মের রূপরেখা দেয়। এর মধ্যে সবচেয়ে উদ্ধৃত হল মনুস্মৃতি, যেটি চারটি বর্ণ, তাদের অধিকার ও কর্তব্য বর্ণনা করে। হিন্দুধর্মের অধিকাংশ গ্রন্থে, তবে ধর্ম নিয়ে আলোচনা করা হয়নি, বর্ণের (বর্ণ) উল্লেখ নেই। অন্যান্য ধর্মগ্রন্থ ও স্মৃতি বর্ণের প্রকৃতি ও গঠন সম্পর্কে মনুস্মৃতি থেকে পৃথক। তথাপি, অন্যান্য গ্রন্থ বর্ণের অস্তিত্ব নিয়ে প্রশ্ন তোলে। ভৃগু, মহাকাব্যে, উদাহরণস্বরূপ, এই তত্ত্ব উপস্থাপন করে যে ধর্মের জন্য কোনো বর্ণের প্রয়োজন হয় না। অনুশীলনে, মধ্যযুগীয় ভারতকে সামাজিকভাবে স্তরীভূত সমাজ হিসাবে ব্যাপকভাবে বিশ্বাস করা হয়, প্রতিটি সামাজিক স্তর একটি পেশার উত্তরাধিকারী এবং অন্তঃবিবাহিত। হিন্দুধর্মে বর্ণ নিরঙ্কুশ ছিল না; ব্যক্তিদের অধিকার ছিল তাদের বর্ণ পরিত্যাগ করার এবং ত্যাগ করার, সেইসাথে তাদের জীবনের আশ্রমগুলি, মোক্ষের সন্ধানে। যদিও মনুস্মৃতি বা হিন্দুধর্মের পরবর্তী স্মৃতি উভয়ই কখনও বর্ণধর্ম (অর্থাৎ বর্ণের ধর্ম), বা বর্ণাশ্রমধর্ম (অর্থাৎ বর্ণ ও আশ্রমের ধর্ম) শব্দটি ব্যবহার করে না, মনুস্মৃতির উপর পণ্ডিত ভাষ্য এই শব্দগুলি ব্যবহার করে, এবং এইভাবে ভারতের বর্ণ ব্যবস্থার সাথে ধর্মকে যুক্ত করে। ৬ষ্ঠ শতাব্দীতে ভারতে, এমনকি বৌদ্ধ রাজারাও নিজেদেরকে "বর্ণাশ্রমধর্মের রক্ষক" বলে অভিহিত করতেন - অর্থাৎ, বর্ণের ধর্ম ও জীবনের আশ্রম।